**KIGSA GRAND PRIX TAURĖS FOTO KONKURSAS KIRPĖJAMS 2026**

**2026m. balandžio 11 d.**

**FOTO KONKURSO SĄLYGOS:**

* Konkurso dalyviai, modeliui sukūrę madingą šukuoseną ar (ir) įvaizdį atitinkama tema, šio darbo nuotrauką kartu su užpidyta [**registracijos forma**](http://www.kigsa.lt/files/registracijos_forma.doc) turi atsiųsti el. paštu **info@kigsa.lt** **iki 2026 m. kovo 1 d.** Registracija bus patvirtinama tik gavus dalyvio mokestį.
* Kiekvienas meistras gali siųsti **tik vieną nuotrauką kiekvienoje kategorijoje**, tačiau su skirtingias darbais **gali dalyvauti daugiau nei vienoje kategorijoje**. Registracijos mokestis mokamas už kiekvieną siunčiamą nuotrauką atskirai.
* **Foto montažai (koliažai), padaryti iš 2 ar daugiau nuotraukų yra negalimi!**
* **Konkurse dalyvaujančios nuotraukos turi būti naujos, specialiai fotografuojamos šiam konkursui, t.y. nuotraukos negali būti publikuotos viešumoje prieš prasidedant konkursui iki kol nebus paskelbti rezultatai.Jeigu bus pažeista ši konkurso sąlyga - dalyvio registracija bus anuliuojama ir dalyvio mokestis negrąžinamas!**
* **Reikalavimai nuotraukai:** nuotrauka turi būti kokybiška, geros rezoliucijos, t.y. ne mažesnės raiškos nei 3456x2345 pikselių ir ne mažesnės, nei 300 dpi rezoliucijos. Nuotraukos dydis turėtų būti ne mažesnis nei 3 Mb.

**Fotokonkurso kategorijos, kuriose galima varžytis:**

* **Coloristic** - (Kreatyvus plaukų dažymas) – komisija atkreips dėmesį į dažymo sudėtingumą, spalvų suderinamumą, panaudotų spalvų skaičių, madingų tendencijų perteikimą.Pagrindinis šios rungties kriterijus pademonstruoti kuo daugiau spalvų panaudojimo būdų.
* **Long Hair Hairstyle** – komisija atkreips dėmesį į šukuosenos atlikimo techniką bei kreatyvumą.Jų sušukavimo technikas, kurios gali būti nuo garbanų iki žgutelių, pynių.
* **Avant-garde Hairstyle** – turi būti sukuriama originali, kreatyvi šukuosena. Atliekant šukuoseną galima naudoti įvairias priemones: pridėtinius plaukus, pastižus ir kt.Darbas turi turėti meninę krytptį. Darbą pateikti kad matytųsi modelio veidas.
* **Bridal Look** – sukuriamas bendras madingas nuotakos įvaizdis, tačiau pagrindinis komisijos dėmesys bus skiriamas šukuosenai (atlikimo technikai, sudėtingumui, mados tendencijų atitikimui). Tai darbas, kuris tiktų madingam žurnalo viršeliui.
* **Men's Total Look** - sukuriamas pilnas madingas vyriškas įvaizdis (plaukai, apranga, aksesuarai), tinkantis mados žurnalo viršeliui, reklaminiam plakatui ar skrajutei.
* **Women's Total Look** - sukuriamas pilnas madingas moteriškas įvaizdis (plaukai, makiažas, apranga, aksesuarai), tinkantis mados žurnalo viršeliui, reklaminiam plakatui ar skrajutei.
* **NEW talent , studentai ir jaunieji meistrai , amžius (iki 23m.)**
* **: Evening long Hairstyle** - sukuriamas madingas moterų plaukų sušukavimas – ilgų plaukų vakarinė šukuosena ant manekeno galvos.
* **MEN** salon cut vyriškas komercinis saloninis kirpimas ant manekeno galvos.
* **WOMEN** salon cut madingas moteriškas saloninis kirpimas ant manekeno galvos.

**Vertinimas ir apdovanojimai:**

* Konkurso darbų vertinimo komisija bus sudaryta iš tarptautinį pripažinimią pelniusių užsienio bei mūsų šalies profesionalų.
* Susumavus komisijos balsus, iš kiekvienos konkurso kategorijos, bus išrinkti ir apdovanoti po tris daugiausiai balsų surinkusių darbų autoriai, surinkus vienodą balų skaičių bus skiriamos po dvi prizinės vietos .
* Iš visų kategorijų laimėtojų, bus išrinktas ir apdovanotas tik vienas meistras,surinkęs daugiausiai balsų dalyvaujant ne mažiau nei trijose konkurso kategorijose.
* Nugalėtojui bus įteikta Kigsa Grand prix taurė,diplomas, rėmėjų dovanos
* Bus apdovanoti ir 4-5 vietų foto konkurso dalyviai.
* Dalyvio diplomus už dalyvavimą gaus visi dalyviai. Visų darbai bus eksponuojami asociacijos facebook ir instagrame paskyrose.
* Visi konkurso dalyviai bus kviečiami į iškilmingą apdovanojimų šventę, į kurią galės atvykti su savo palaikymo komandos nariais.